|  |  |  |  |
| --- | --- | --- | --- |
| **ПРЕДСТАВИТЕЛИ НА МИНИСТРИТЕ** | Документи на Комитета на Министрите (КМ) | **CM(2023)96-addfinal** | 6 септември 2023 г. |

**1473-то заседание, 6 септември 2023 г.**

2 Актуални политически въпроси

**2.4 Европейски комитет по демокрация и управление (ЕКДУ)**

a. Обяснителен меморандум към Препоръка CM/Rec(2023)5 на Комитета на министрите до държавите-членки относно принципите на доброто демократично управление

**Съдържание**

|  |  |
| --- | --- |
| ВъведениеПодготвителна работаОбщ контекст и преамбюл на препоръкатаДиспозитивна част на препоръкатаПриложение към препоръкатаОсновен принцип 1 - ЗАЧИТАНЕ, ЗАЩИТА И НАСЪРЧАВАНЕ НА ДЕМОКРАЦИЯТА, ПРАВАТА НА ЧОВЕКА И ВЪРХОВЕНСТВОТО НА ЗАКОНА  | 233689 |
| Принцип 1 - Демократично участиеПринцип 2 - Права на човекаПринцип 3 - Върховенство на законаОсновен принцип 2 – СПАЗВАНЕ НА НАЙ-ВИСОКИТЕ СТАНДАРТИ НА ПУБЛИЧНА ЕТИКА И ПОЧТЕНОСТ ПРИ УПРАЖНЯВАНЕТО НА ВЛАСТТА И ОБЩЕСТВЕНИТЕ ОТГОВОРНОСТИ Принцип 4 - Публична етикаПринцип 5 - ОтчетностПринцип 6 - Откритост и прозрачностОсновен принцип 3 - ПРАКТИКА НА ДОБРАТА АДМИНИСТРАЦИЯПринцип 7 - Ефикасна, ефективна и стабилна администрацияПринцип 8 - Лидерство, способности и капацитет Принцип 9 - ОтзивчивостОсновен принцип 4 - ПРЕДОСТАВЯНЕ НА ПУБЛИЧНИ УСЛУГИ С ВИСОКО КАЧЕСТВО И ГАРАНТИРАНЕ НА ИКОНОМИЧЕСКО, СОЦИАЛНО И ЕКОЛОГИЧНО БЛАГОСЪСТОЯНИЕПринцип 10 - Стабилно финансово и икономическо управлениеПринцип 11 - Устойчивост и дългосрочна ориентацияПринцип 12 - Отвореност към промени и иновации ПРИЛОЖЕНИЕ - референтни текстове | 91111121214151616171919202021 |

**Въведение**

1. Както е посочено в Устава на Съвета на Европа, той е създаден с общата цел да осигури траен мир в Европа и „преданост към духовните и моралните ценности, които са общо наследство на народите (на държавите-членки) и истински източник на личната свобода, политическата свобода и върховенството на закона, принципи, които са в основата на всяка истинска демокрация“. Демократичното управление следователно е инструмент за постигането на тази цел. Оттогава насам Съветът на Европа непрекъснато се фокусира върху тази цел, като същевременно се стреми да отговори ефективно на променящите се нужди на европейските общества, както беше потвърдено по време на четирите срещи на върха на държавните и правителствените ръководители. На третата среща на върха през 2005 г. бяха приети декларация и план за действие, насочени към укрепване на ключовия мандат на Съвета на Европа, който е да защитава и насърчава правата на човека, демокрацията и върховенството на закона. Оттогава насам поредица от финансови, политически и здравни кризи в цяла Европа поставиха под въпрос демократичната устойчивост в много държави-членки и доведоха до отстъпление от демокрацията. На четвъртата си Среща на върха, която се проведе в Рейкявик на 16-17 май 2023 г., държавните и правителствените ръководители на Съвета на Европа се ангажираха да предотвратят и да се противопоставят на отстъплението на демокрацията в Европа[[1]](#footnote-1).

2. През 2021 г. Комитетът на министрите възложи на Европейския комитет по демокрация и управление (ЕКДУ/ англ. European Committee on Democracy and Governance или CDDG) да изготви проект на препоръка, съдържаща набор от принципи на добро демократично управление с общо приложение за всички нива на управление, основаващи се на 12-те принципа на добро демократично управление на местно ниво[[2]](#footnote-2).

3. Вследствие на дейността на ЕКДУ, на 6 септември 2023 г., на 1473-то си заседание, представителите на министрите приеха Препоръка CM/Rec(2023)5 на Комитета на министрите до държавите-членки относно принципите на доброто демократично управление. Този нов правен инструмент определя стандартите за добро демократично управление, които следва да бъдат спазвани от всички държави-членки и техните публични институции на всички нива (национално, регионално, местно). Препоръката определя стандартите, които гражданското общество и гражданите трябва да очакват от своите правителства, които им служат. Тези стандарти осигуряват основата за разработването на допълнителни инструменти за оценка на качеството на управлението в държавите-членки.

4. Целта на настоящия обяснителен меморандум е да улесни разбирането на тези стандарти и да предостави списък с критерии, които да подпомогнат тяхното прилагане.

**Подготвителна работа**

5. За да изготви проекта на тази препоръка, ЕКДУ назначи Работна група за добро демократично управление (GT-BG). Той предостави на групата мандат, като определи времева рамка за работата и състави примерен списък на съответните достижения на правото и документи. Задачата на GT-BG беше да надгради тези достижения на правото.

6. По време на цялата работа на GT-BG и ЕКДУ през 2022 г. представители на Парламентарната асамблея и нейния секретариат, Конгреса на местните и регионалните власти и неговия секретариат, Конференцията на международните неправителствени организации (КМНО/ англ. CINGO), Европейската комисия за демокрация чрез право („Венецианската комисия“), Отделът за разузнаване на Economist, Международният институт за демокрация и подпомагане на изборите („Международен ИДПИ“/ англ. “International IDEA”) и Организацията за икономическо сътрудничество и развитие (ОИСР) дадоха своя принос към процеса на изготвяне на проекта.

**Общ контекст и преамбюл на препоръката**

7. Преамбюлът на препоръката съдържа обосновка и списък на основните съображения, които са довели до разработването на този правен инструмент. Те включват загриженост от упадъка на практиката на демократичните ценности в Европа и необходимостта от актуализиране и надграждане на по-ранни набори от принципи и критерии по въпросите на управлението.

8. Както е подчертано в годишния доклад на генералния секретар на Съвета на Европа за 2021 г. относно „Състоянието на демокрацията, правата на човека и върховенството на закона: Демократично обновление за Европа“, понастоящем Европа е изправена пред „ясна и обезпокоителна степен на демократично отстъпление“, което е резултат от взаимно подсилваща се криза както на демократичната среда, така и на демократичните институции. По този начин в различни страни се наблюдава регрес по отношение на безпристрастните и независими съдебни системи, свободата на изразяване, свободата на събранията и сдружаването, свободата на медиите, свободните и честни избори, както и насърчаването и защитата на правата на жените, което отразява констатациите от международни проучвания и индекси.

9. Поредица от кризи и контекстуални промени също поставиха демократичните институции на изпитание, особено през последните 15 години и след финансовата криза от 2008 г., която според много анализатори в няколко държави е станала отправна точка за повече или по-малко изразено намаляване на общественото доверие в демократичните институции.

10. В Резолюция 2337 (2020) „Демокрации, изправени пред пандемията Covid-19“ Парламентарната асамблея на Съвета на Европа изтъкна, че всички институции са въвлечени в усилията да предотвратят превръщането на демокрацията, правата на човека и върховенството на закона в „косвени жертви“ на пандемията[[3]](#footnote-3). Подобни проблеми поставят под въпрос способността на институциите да „преминат от съперничество между властите към силно и ефективно многостранно сътрудничество отвъд партийните разделения“ на всички нива на управление. Впоследствие, в своята Резолюция 2437 (2022) „Опазване и насърчаване на истинската демокрация в Европа“[[4]](#footnote-4), Асамблеята подчерта, че „обръща внимание на критиките, че традиционните демократични институции и политически сили не са успели да отговорят на очакванията на гражданите в отговор на големите предизвикателства през последните десетилетия, като глобализацията, миграционните движения, цифровата революция и нейното въздействие върху всички аспекти на обществото, изменението на климата, икономическата стагнация и нарастващото неравенство, за които се твърди, че са допринесли за общото чувство на неудовлетвореност от демокрацията“.

11. Нахлуването в Украйна през февруари 2022 г., което доведе до голяма война на европейския континент и до изключването на Руската федерация от Съвета на Европа, също така подчерта колко много демокрацията е не само ангажимент на всяка държава- членка към нейните граждани, но и отговорност, която трябва да бъде споделена и взаимно гарантирана между държавите-членки, както беше подчертано в Годишния доклад на генералния секретар на Съвета на Европа за 2022 г. В годишния си доклад за 2023 г. за състоянието на демокрацията, правата на човека и върховенството на закона генералният секретар подчерта още, че е налице „спешна необходимост държавите- членки да инвестират в доброто демократично управление като ключово условие за гарантиране на мира и просперитета в Европа“.

12. На Четвъртата среща на върха на държавните и правителствените ръководители на Съвета на Европа (Рейкявик, 16-17 май 2023 г.) в заключителната си декларация те се ангажираха „да осигурят и укрепят демокрацията и доброто управление на всички нива в цяла Европа“[[5]](#footnote-5). Те също така приеха и се ангажираха да спазват 10-те „Принципа от Рейкявик за демокрация“, считайки, че демокрацията е „единственото средство, което гарантира, че всеки може да живее в мирно, проспериращо и свободно общество“. На срещата на върха беше подчертана необходимостта да се предотврати и да се противодейства на отстъплението от демокрацията на европейския континент, включително в условия на извънредни ситуации, кризи и въоръжени конфликти, и да се противодейства твърдо на авторитарните тенденции. Принципите от Рейкявик се отнасят, наред с другото, до значението на демократичното участие на национално, регионално и местно ниво; провеждането на избори и референдуми в съответствие с международните стандарти; поддържането и опазването на независими и ефективни парламенти и други демократични институции; и поддържането на разделението на властите с подходящи механизми за проверка и баланс. Всички тези десет принципа са отразени в по-широк смисъл в Принципите на добро демократично управление, съдържащи се в Препоръката и коментирани по-долу в параграфи 29 и следващите.

13. В мандата на ЕКДУ се посочва, че при изготвянето на принципите за добро демократично управление Комитетът трябва да се основава на 12-те принципа за добро демократично управление на местно ниво, които бяха приети през 2008 г. в контекста на Стратегията за иновации и добро управление и одобрени с решение на Комитета на министрите на Съвета на Европа. Оттогава насам тези 12 принципа служат като основа за присъждане на Европейския етикет за изключителни постижения в управлението (Етикета/ англ. European Label of Governance’ Excellence или ELoGE) на местните власти, които са доказали спазването на тези принципи, измерени спрямо съответните критерии[[6]](#footnote-6). Бяха изготвени ръководни документи, които да подпомогнат прилагането на Етикета, и по-специално критерии, които да улеснят оценяването спрямо 12-те принципа, и беше събран опит по отношение на прилагането му на местно ниво.

14. Въпреки това текстът, съдържащ тези 12 принципа, има две ограничения. Първо, той е разработен специално с оглед на работата, политиките и институционалните структури на местните и регионалните публични институции. Второ, въпреки че Стратегията за иновации и добро управление на местно ниво и принципите, които тя носи, бяха одобрени от Комитета на министрите, текстът на 12-те принципа никога не е имал силата на правен инструмент (конвенция или препоръка на Комитета на министрите към държавите-членки).

15. В преамбюла на Препоръка CM/Rec(2023)5 се посочва, че доброто демократично управление се отнася до „всички управленски процеси, институции и практики, чрез които се упражнява отговорна власт и отговорност по начин, който е едновременно ефективен и основан на истинската демокрация“. В този контекст изразът „управленски процеси, институции и практики“ се отнася до:

* правила и разпоредби: тъй като те обикновено определят процесите, приложими по отношение на вземането на решения, докладването, отчетността, одита и надзора;
* функционирането на институциите: което се определя от организационните начини на действие; вътрешните политики; начина на структуриране на персонала и лицата, вземащи решения; линиите на докладване; рутинните практики и процедури; и възможните работни култури; взаимодействието с обществеността и гражданите;
* практики: съответствие на практиките с правилата и организационната логика.

16. Накрая, в преамбюла се споменава, че „е настъпил моментът да се установи (...) набор от стандарти, които да служат като еталон за добро демократично управление на всички нива на управление и които да актуализират гореспоменатите 12 принципа“. По този начин препоръката е предназначена да се превърне във важен референтен текст за държавите-членки, предлагащ обща визия за добро демократично управление. Тя е адресирана преди всичко до лицата, които определят политиката и вземат решения, правителствата, публичните институции и публичните служители, отговорни за създаването и функционирането на публичните институции. Но тя има за цел също така да запознае по-добре общностите и отделните хора с това, какво и колко могат да очакват по отношение на качеството на управление на обществените дела, като създаде основа за диалог, взаимодействие, отчетност и доверие. Поради различните причини, посочени по-горе, препоръката има за цел да замени текста, съдържащ 12-те принципа от 2008 г.

17. Препоръка CM/Rec(2023)5 определя стандартите за добро демократично управление на всички нива на управление под формата на четири основни и свързани с тях дванадесет принципа и техните ключови елементи. Те, от своя страна, проправят пътя за практическото изпълнение на конкретни програми за подобрение и за надграждане на съществуващите инструменти и еталони, включително програмата за Етикета.

**Диспозитивна част на препоръката**

18. Препоръка CM/Rec(2023)5 приканва държавите-членки да предприемат действия в следните пет области:

* извършване на правителствени действия в съответствие с основите на доброто демократично управление и принципите в приложението;
* въвеждане на мерки и предприемане на действия, с които да изискват, да дават възможност, да подкрепят или да насърчават по подходящ начин, в съответствие с конституционните или законодателните разпоредби на държавата, публичните институции на национално, регионално и местно ниво да действат в съответствие с основите на доброто демократично управление и принципите, описани в приложението;
* превеждане на препоръката на националния(те) език(ци) и осигуряване на разпространението ѝ на национално, регионално и местно ниво;
* оценка, доколкото е подходящо, на степента на изпълнение на препоръката;
* разглеждане в рамките на Комитета на министрите, в сътрудничество с ЕКДУ и други имащи отношение органи на Съвета на Европа и с участието на съответните заинтересовани страни, на изпълнението на тази препоръка.

19. Първото действие, което трябва да предприемат правителствата на държавите- членки, е да спазват основите на доброто демократично управление при извършването на всички правителствени действия, включително по време на кризи. Основите представляват критериите за добре функционираща демокрация и заедно с принципите, изброени в приложението към препоръката, те осигуряват стандарти, които трябва да се спазват, за да се осъществява управление, което отговаря на законните нужди и очаквания на хората по начин, който е едновременно ефективен и действително съответства на демократичните ценности, необходими за мира, просперитета, и икономическия и социалния напредък.

20. Второто действие, което трябва да се предприеме, е ефективно да се насърчи спазването на основните и свързаните с тях принципи от всички публични институции и публични служители на всички нива на управление, в рамките на техните функции и области на компетентност. Ефективното насърчаване на доброто демократично управление на всички нива включва възприемането на перспектива за многостепенно управление, ангажираща всички нива на управление, недържавни и неправителствени участници. Осъществяването на доброто демократично управление на всички нива на управление трябва да се превърне в ежедневно усилие и практика. Осигуряването на възможност и насърчаването на публичните институции да действат в съответствие с принципите би означавало например да се разпространява информация и да се повишава осведомеността относно съществуването и значението на тези принципи и/или ценностите, които те носят; да се организират семинари и обучения; да се разработват еталонни практики; да се включват принципите в съществуващите разпоредби, учебни програми, стратегическо планиране; и да се информира и ангажира гражданското общество.

21. Третото действие е да се преведе препоръката на националния(те) език(ци), да се осигури разпространението ѝ сред всички публични институции, публични служители и всички заинтересовани лица на всички нива на управление, за да се улесни прилагането ѝ.

22. Четвъртото действие е свързано с оценка на степента, в която публичните институции изпълняват препоръката. Това не е категоричен призив за официална оценка. Различни методи могат да осигурят полезна обратна връзка, например чрез функцията за одит и оценка на публичните институции; чрез ad hoc доклади, поръчани от управляващ орган на централно, регионално или местно ниво; чрез програма подобна на тези, които се изпълняват в рамките на Европейския етикет за изключителни постижения в управлението. Според опита, натрупан в рамките на програмата за Етикета, самооценките на публичните институции на всички нива на управление, както и проучванията сред гражданите, предоставят наистина полезни възможности за обратна връзка, а обобщеният анализ на тези оценки може да послужи и за изготвяне на планове за подобрение и за коригиране на всички политики за популяризиране съгласно препоръката, провеждани от правителствата на държавите-членки. По този начин всяка държава може да определи обхвата на тези оценки, при условие че резултатите позволяват да се създаде достатъчно справедлива, обективна и смислена картина, за да се оценят напредъкът и развитието във времето, да се даде възможност за извършване на евентуални корекции и да се докладва на ЕКДУ (за да може той да изпълни общата си задача за преглед на изпълнението на препоръките на Комитета на министрите в рамките на неговата компетентност). Подобни оценки не трябва да се припокриват или дублират с дейности, предприети като част от процесите на мониторинг или други оценки.

23. Препоръките на Комитета на министрите към държавите-членки обикновено са адресирани до централните правителства. По този начин те носят отговорността да разпространяват и насърчават изпълнението на такава препоръка. В някои случаи, в зависимост от конституционното устройство на държавата, отговорността може да бъде възложена на поднационално ниво на управление[[7]](#footnote-7).

*Приложение към препоръката*

24. Приложението започва с дефиниции, свързани с участниците, които са засегнати от препоръката. Определенията за „правителствено действие“, „публични институции“ и „публичен служител“ са дадени в широк смисъл, за да обхванат най-широк кръг от категории публични участници и органи в трите клона на властта, както и от извършвани действия.

25. В приложението са описани подробно четирите основи на доброто демократично управление:

* зачитането, защитата и насърчаването на демокрацията, правата на човека и върховенството на закона;
* спазването на най-високите стандарти на публична етика и почтеност при упражняването на властта и обществените отговорности;
* практиката на добрата администрация;
* предоставянето на публични услуги с високо качество и осигуряване на икономическо, социално и екологично благосъстояние.

26. За всяка от тези четири основи са изброени и дефинирани набор от присъщи ръководни принципи - общо 12 на брой - които представляват съгласуван набор от взаимозависими, допълващи се и взаимно подсилващи се принципи като крайъгълен камък за провеждане на правителствените действия, действията на публичните институции и на публичните служители и чието спазване е от равностойна важност за постигането на добро демократично управление на всички нива на управление.

27. Текстът по-долу има за цел да представи всеки основен принцип, да опише принципите, групирани под него, и да предостави списък с ключови елементи и съображения, които трябва да се вземат предвид както при прилагането на принципите, така и при оценката на съответствието на действията с всеки от тях.

Основен принцип 1 - ЗАЧИТАНЕ, ЗАЩИТА И НАСЪРЧАВАНЕ НА ДЕМОКРАЦИЯТА, ПРАВАТА НА ЧОВЕКА И ВЪРХОВЕНСТВОТО НА ЗАКОНА

28. Първият основен принцип олицетворява трите стълба на Съвета на Европа: демокрация, права на човека и върховенство на закона. В рамките на този основен принцип са включени следните принципи на добро демократично управление:

1 - Демократично участие

2 - Права на човека

3 - Върховенство на закона

**Принцип 1 - Демократично участие**

*Демократичното участие следва да бъде ефективно и приобщаващо, включително чрез редовни, свободни и честни избори за законодателни органи, събрания и други публични институции, в съчетание със значим ангажимент на правителството и публичните институции към тези, на които служат.*

29. Принципът определя стандарта, който трябва да се спазва, за да има демократично участие с качество, което да подпомага доброто демократично управление. Той подчертава темите за участието, представителството и честното провеждане на избори. В основата на тези основни елементи стои възгледът, че хората, техните легитимни очаквания и нужди следва да бъдат в центъра на политиката и вземането на решения от страна на правителството на всички нива на управление. В основата на принципа стои акцентът, че доброто демократично управление ще се осъществява не само чрез избори - на различни нива - но и чрез по-широки форми на участие, включващи участваща демокрация, която може да включва и съвещателна демокрация. Следователно изискванията за участие, представителство и честно провеждане на избори се разбират като функциониращи едновременно и взаимозависимо, като се подсилват взаимно и осигуряват последователни взаимоотношения на всички нива на управление, между публичните институции, публичните служители и хората, основавайки се на свободата на словото, събирането и сдружаването.

|  |
| --- |
| *Принцип 1*Спазването на този принцип би означавало, че: Относно участието* Гражданите са в центъра на политиките и процесите на вземане на решения.
* Политиката и процесите на вземане на решения насърчават широкото участие на всички хора, включително на по-малко привилегированите и уязвимите.
* Съществува балансирано участие на всички полове в процеса на вземане на политически и обществени решения.
* Наличие на различни форми на участваща демокрация и съвещания, включително обществени консултации, граждански събрания, срещи в общините/кметствата, обсъждания на бюджета, референдуми, които са на разположение на публичните органи в рамките на представителната демокрация и които увеличават и разширяват възможностите за принос в политическия и законодателния процес.
* Всички гласове, включително тези на уязвимите и по-малко привилегированите, се чуват и вземат предвид на всички фази на процесите на правене на политики и вземане на решения.

Относно представителството* Гражданите имат възможност да получат достъп и да участват в процесите на вземане на решения пряко или чрез легитимни междинни органи, които представляват техните интереси.
* Политическите мерки насърчават равните възможности за лицата от всички полове да имат достъп до тези политики и процеси на вземане на решения и да участват в тях.
* Процесите на правене на политики и вземане на решения признават и посредничат между различните законни интереси.
* Политиката и процесите на вземане на решения целят да бъдат взети решения, които в максимална степен отговарят на интересите на всички хора.
* Решенията се вземат по волята на мнозинството, а правата и законните интереси на малцинствата се зачитат.
* Зачитат се местната демокрация, местната автономия и субсидиарността и се насърчава многостепенното управление.

 Относно честното провеждане на изборите* Изборните закони са в съответствие с европейските стандарти и наследените изборни практики, както обобщено е представено например в Кодекса на добрите практики в областта на изборите на Европейската комисия за демокрация чрез право (Венецианската комисия).
* Изборите се провеждат свободно и честно, без никакви измами.
* Осигурен е равен достъп на всички полове да информират и да бъдат информирани за изборите през всички етапи на изборния процес.
* Тайната на вота и свободата на гласоподавателите да изразяват мнението си са гарантирани и насърчавани, особено чрез адекватен и равен достъп до информация за изборите.
* Гарантирани са съответните основни права, особено свободата на словото, свободата на печата, свободата на движение в страната, свободата на сдружаване и мирните събрания с политическа цел.
* Изборите се управляват от орган, който може да изпълнява задачите си без намеса.
* Административните ресурси се използват така, че да се осигурят свободни и честни избори, неутралност и безпристрастност в изборния процес, равнопоставеност на различните кандидати и партии и равнопоставеност на кандидатите от всички полове.

Финансирането на политическите партии и на предизборните кампании се регулира в съответствие с принципа на равни възможности, прозрачност и независим мониторинг. |

**Принцип 2 - Права на човека**

*Следва да се гарантира зачитането на правата на човека, които защитават всеки и които въплъщават ценностите на справедливостта, достойнството, равенството и уважението, в съответствие с европейските и международните стандарти, включително Устава на Съвета на Европа (ETS № 1) и Европейската конвенция за правата на човека (ETS № 5).*

30. Принципът ясно посочва, че зачитането на правата на човека е крайъгълен камък на доброто демократично управление. Правата на човека и основните свободи са универсални, неделими, взаимозависими и взаимосвързани и следва да се ползват от всеки без дискриминация. Гражданските, политическите, социалните и икономическите права трябва да бъдат насърчавани, защитавани, наблюдавани и развивани на всички нива на управление, като се гарантира, че никой не е дискриминиран или изключен, а многообразието и приобщаването са включени във всички политики и процеси на вземане на решения като предпоставки за добре функционираща демокрация и ефективно управление.

|  |
| --- |
| *Принцип 2*Спазването на този принцип би означавало, че: * Налице са подходящо законодателство, институции, процедури, практики и норми на поведение, за да се гарантира развитието, насърчаването, защитата и ефективното упражняване на правата на човека.
* Налице са ясно определени механизми за мониторинг и докладване, включително институции на омбудсмана, които да се справят с всяко нарушение на правата на човека.
* Въведени са превантивни и санкциониращи мерки за борба с дискриминацията по какъвто и да е признак.
* Равенството за всички се насърчава активно с цел изграждане на по-приобщаващи общества, които предлагат адекватна защита от дискриминация и омраза и в които се зачита многообразието.
* Разнообразието и приобщаването на всички хора в обществото, включително на всички полове и на хората в неравностойно положение и уязвими групи, се подкрепят активно чрез специални стратегии и планове, в които се посочват целите, задачите и механизмите за мониторинг.
 |

**Принцип 3 - Върховенство на закона**

*Върховенството на закона следва да се зачита, като по този начин на всеки се предоставя правна сигурност, включително предвидимо законодателство, при което всеки е третиран по достоен, равен, разумен и пропорционален начин в една рамка, в която разделението на властите и независимостта на съдебната власт са гарантирани в страната.*

31. Принципът ясно показва, че върховенството на закона, посочено в преамбюла на Устава на Съвета на Европа като един от трите принципа, които са в основата на истинската демокрация, е съществен компонент на доброто демократично управление. Върховенството на закона осигурява сигурно и предвидимо законодателство, в което всеки има право на достойно, равноправно, разумно и пропорционално отношение в съответствие със съществуващия закон, както и правото да оспорва решенията пред независими и безпристрастни съдилища в съответствие със справедлива процедура.

|  |
| --- |
| *Принцип 3*Спазването на този принцип би означавало, че:* Водеща е законността, включително осъществявана чрез прозрачен, отговорен и демократичен процес за приемане на закони.
* Гарантирана е правна сигурност.
* Налице са мерки за предотвратяване на злоупотреба с власт, включително правни гаранции срещу произвол и злоупотреба с власт от страна на публичните органи.
* Административните действия/решения трябва да бъдат мотивирани.
* Равенството пред закона и недискриминацията са гарантирани.
* Гарантиран е достъпът до правосъдие пред независими и безпристрастни съдилища, включително съдебен контрол върху административните актове.
 |

Основен принцип 2 - СПАЗВАНЕ НА НАЙ-ВИСОКИТЕ СТАНДАРТИ НА ПУБЛИЧНА ЕТИКА И ПОЧТЕНОСТ ПРИ УПРАЖНЯВАНЕТО НА ВЛАСТТА И ОБЩЕСТВЕНИТЕ ОТГОВОРНОСТИ

32. Вторият основен принцип поставя темата за публичната етика и почтеност в центъра на доброто демократично управление на всички нива на управление, като признава изискванията и очакванията на гражданите по отношение на публичната етика и почтеността за легитимни, все по-ясно изразени и значими за правителствата, публичните институции и всички длъжностни лица, които носят публични отговорности. В рамките на този основен принцип са групирани следните принципи на доброто демократично управление:

4 - Публична етика

5 - Отчетност

6 - Откритост и прозрачност

**Принцип 4 - Публична етика**

*Най-високите стандарти на публичната етика трябва да се спазват стриктно, за да може всеки да има увереност, че правителството, публичните институции и публичните служители служат на общественото благо.*

33. Принципът определя стандартите, които се очаква да спазват публичните служители, като общественото благо се поставя пред частните интереси в съответствие със закона, така че да се поддържа и укрепва доверието на гражданите в действията и решенията на правителствата, публичните служители и публичните институции. Правителството, публичните институции и публичните служители трябва да спазват ценностите на законността, почтеността, обективността, отчетността, прозрачността, честността, уважението и лидерството.

34. Тези стандарти ще бъдат резултат от комбинация от закони и наредби за трудова заетост, правила за поведение и разнообразни закони, които обикновено се отнасят до общото поведение; подбора/набирането на персонал и кариерата (проверка на чистото съдебно минало и биографията, издигане въз основа на заслугите и т.н.); правилното използване на публичните ресурси; реакцията към подаръци и други неправомерни облаги; управлението на конфликта на интереси; защитата на лицата, подаващи сигнали за нередности; упражняването на допълнителни дейности и професионалното движение между публични и други функции (феноменът на „въртящите се врати“ или период на „охлаждане“ след напускане на публична длъжност); механизмите за деклариране на имущество и интереси и други мерки за предотвратяване на корупцията. Наказателното законодателство ще се занимава с престъпления, свързани със служебното положение, включително присвояване, подкуп, търговия с влияние, злоупотреба с функции, злоупотреба с доверие, в зависимост от правната традиция на държавите и международните конвенции, които те са ратифицирали и приложили.

|  |
| --- |
| *Принцип 4*Спазването на този принцип би означавало, че: * Политиката и процесите на вземане на решения имат за цел да преследват общественото благо преди всякакви индивидуални интереси.
* Налице е рамка за публична етика, която включва според случая стратегии, законодателство, разпоредби, кодекси за поведение и насоки, които работят заедно, за да улеснят и въведат етичните практики в дейността на публичните институции, при вземането на решения и при действията на публичните служители.
* Въведени са ефективни мерки за превенция и борба с всички форми на корупция, включително криминализиране на корупцията, насърчаване на обществената осведоменост и етичното поведение.
* Съществуват ясни процедури за разглеждане на жалби и оплаквания от граждани и от публични служители, когато има съмнения за нарушаване на етичните стандарти.
* Налице са ясни стратегии, планове и мерки за идентифициране и разрешаване или управление на конфликти на интереси, като се има предвид и периодът след напускане на длъжността.
* Въведени са мерки за защита на лицата, подаващи сигнали за нередности, за да се предотврати пряко или непряко отмъщение от страна на публичната организация, към която те принадлежат или са принадлежали, както и от страна на публичните служители на тази публична организация.
 |

**Принцип 5 - Отчетност**

*Следва да се въведат механизми за отчетност, за да се гарантира, че правителството, публичните институции и публичните служители поемат отговорност за своите действия и решения и могат да бъдат държани отговорни, както и че поемат всички последствия или пропорционални санкции за неподходящи решения или бездействия/пропуски.*

35. Принципът установява необходимостта от механизми за отчетност на всички нива на управление, чието качество подкрепя доброто демократично управление. Такива механизми следва да създават условия за наличие на желание и възможност за поемане на отговорност за персоналните решения и действия, за докладване и за обясняване на тези решения и за готовност за извършване на проверка за взетите решения, както и за приемане на всякакви последствия или пропорционална санкция срещу неподходящи решения или бездействия/пропуски.

36. Както се посочва в Препоръка CM/Rec(2022)2 на Комитета на министрите до държавите-членки относно демократичната отчетност на изборните представители и избраните органи на местно и регионално ниво, развитата система и култура на отчетност носи много ползи особено по отношение на насърчаването на доброто управление, демокрацията, високите стандарти на публичната етика, доверието в публичните институции и здравословната икономическа и социална среда.

|  |
| --- |
| *Принцип 5*Спазването на този принцип би означавало, че: * Правителствата, публичните институции и техните публични служители поемат отговорност за своите решения съобразно една рамка за отчетност, която по възможност е представена като консолидирано законодателство и която ясно определя и документира въпросите, за които те носят отговорност, както и степента на тяхната правна и финансова отговорност.
* Правителствата, публичните институции и техните публични служители са задължени да предоставят информация за своите действия и решения.
* Информацията, предоставяна за целите на проверката, следва да се представя във формат, който е достъпен и подходящ за тези, за които е предназначена, включително като се обръща внимание на съществуващото технологично разделение.
* Процесът на докладване и отчитане чрез проверка и други механизми следва да стимулира отговорно поведение и да изгради култура на отговорност, насочена към учене и разработване на по-добри обществени услуги за в бъдеще.
* Процесът на проверка следва да се ръководи от подходящи правила и разпоредби.
* Съществуват определени органи, които са оправомощени да налагат санкции и ефективно и пропорционално да коригират действията, които нарушават стандартите, нормите или правните разпоредби.
 |

**Принцип 6 - Откритост и прозрачност**

*Следва да се гарантира откритост и прозрачност, като процесите на вземане на решения на правителството, публичните институции и публичните служители се направят видими и публично достъпни - при спазване на ограниченията, предвидени в закона, доколкото тези ограничения са необходими в едно демократично общество и пропорционални на целите, които се стремят да защитят - включително чрез използване по подходящ начин на съвременни цифрови инструменти.*

37. Принципът ясно показва, че работата на правителството, публичните институции и процесите, свързани с политиката и вземането на решения, се осъществяват по открит начин, въз основа на правила, регламентиращи статута на информацията, съхранявана от публичните институции. Уеб страници, интернет платформи, социални медии, кореспонденция по електронна поща и бюлетини, публично излъчване на обсъжданията на избраните чрез избори съвети по интернет канали са само някои от примерите за това как технологиите могат да се използват за осигуряване на култура на откритост и активна комуникация, както за предоставяне на обществена информация и услуги, така и за подкрепа на културата на демократично участие. Както се посочва в проучването на ЕКДУ относно въздействието на цифровата трансформация върху демокрацията и доброто управление (юли 2021 г.), „хората желаят да се ангажират в публичната сфера. Цифровите технологии предоставят допълнителни възможности за изразяване на тази ангажираност: гражданите участват в онлайн разговори, консултации и обсъждания; допринасят онлайн за каузи, които подкрепят, включително финансово; и споделят своя принос чрез цифрови платформи, които помагат за търсенето на отговорност от публичните институции.“

38. Достъпът до информация, съхранявана от публичните институции, ще трябва да се регулира от адекватни и последователни законови и подзаконови актове, отнасящи се до управлението на информацията и исканията за информация, критериите, по които може да се откаже достъп до информация и документи, съхранявани от публичните органи, процедурите за класифициране и разсекретяване и т.н. Конвенцията на Съвета на Европа за достъп до официални документи (CETS № 205) е основен референтен инструмент в този контекст.

|  |
| --- |
| *Принцип 6*Спазването на този принцип би означавало, че: * Правителството и публичните институции активно предават информация по всеобхватен и ефективен начин, като осигуряват: яснота за това, каква информация е налична и как и къде може да бъде намерена; разработване на информация и услуги според нуждите на потребителите; гарантиране, че информацията е вярна, автентична и актуална; и че тези услуги са сигурни.
* Въведено е законодателство за свобода на информацията, което предвижда ясни и ефективни процедури, позволяващи на обществеността да иска информация и документи, съхранявани от публичните институции, включително за ограничен брой обстоятелства, при които може да бъде отказан достъп.
* Информацията за решенията, изпълнението на политиките и резултатите се предоставя на обществеността по такъв начин, че да се даде възможност на хората ефективно да следят и да допринасят за работата на правителството и публичните институции, пряко или чрез представителни органи.
* Услугите на електронното управление се предоставят чрез редица канали на информационните и комуникационните технологии (ИКТ), когато това е практически възможно и икономически ефективно, при условие че те осигуряват лесно използване, както и по-добро качество, наличност и достъпност на информацията и услугите и отчитат потенциалните рискове, свързани по-специално със злоупотребата с лични данни и недостатъчните умения за електронна грамотност.
 |

Основен принцип 3 - ПРАКТИКА НА ДОБРАТА АДМИНИСТРАЦИЯ

39. Третият основен принцип се фокусира върху добрата администрация като ключов компонент на доброто демократично управление и като такъв се отнася не само до правните разпоредби, но и до организационните и оперативните стандарти, необходими за изпълнение на изискванията за ефективност, ефикасност и съответствие с потребностите на обществото в правителствените действия на всички нива на управление. В рамките на този основен принцип са групирани следните принципи на доброто демократично управление:

7 - Ефикасна, ефективна и стабилна администрация

8 - Лидерство, способности и капацитет

9 - Отзивчивост

**Принцип 7 - Ефикасна, ефективна и стабилна администрация**

*Трябва да има налице ефикасна, ефективна и стабилна администрация в правителството и публичните институции, обхващаща всички публични служители, за да може да се насърчава благосъстоянието на всички, на които те служат, без дискриминация, включително чрез оптимизиране използването на публичните ресурси.*

40. Принципът означава, че публичните институции на всички нива са оперативно ефективни; публичните интервенции се планират и изпълняват така, че ефикасно да постигнат ясно определени цели, като ефективно се разпределят и използват наличните ресурси. Управлението на изпълнението и одитът са от основно значение за осигуряване на ефикасност и ефективност на управлението. Този принцип е свързан и с доброто многостепенно управление, което означава, че е налице адекватно разпределение на правомощията, отговорностите и ресурсите на всички нива на управление, основано на принципа на субсидиарност и зачитане на местната демокрация, както е предвидено в Европейската харта за местно самоуправление. Трябва също така да има ефикасна междуинституционална координация с ефективни механизми за надзор.

|  |
| --- |
| *Принцип 7*Спазването на този принцип би означавало, че:Относно ефикасността * Стратегическите и оперативните планове ясно определят целите и задачите в рамките на определен период от време.
* Наличните ресурси се използват по най-добрия възможен начин както в техническо, така и в целево отношение.
* Ефективната координация между правителствените нива отчита принципите на местната демокрация и субсидиарност и гарантира предоставянето на качествени услуги на всяко ниво.

Относно ефективността* Системите за управление на изпълнението се разработват и прилагат в съответствие с поставените цели и задачи.
* Вътрешни и външни одити се провеждат редовно на всички нива на управление.

Резултатите от одитните оценки, препоръчващи корективни действия, са надлежно отразени в политиката и процесите на вземане на решения.Относно стабилната администрация* Добрата администрация трябва да бъде гарантирана на всички нива на управление чрез качеството на законодателството, което трябва да бъде подходящо и последователно, ясно, лесно разбираемо и достъпно.
* Административните рамки и процеси следва да бъдат организирани така, че да отговарят на следните принципи: законосъобразност, равенство, безпристрастност, пропорционалност, справедливост, предприемане на действия в разумен срок, правна сигурност, пропорционалност и недискриминация, право на изслушване и участие, зачитане на личния живот, прозрачност.
* Правото на добра администрация следва да бъде конкретизирано в набор от права и задължения, които могат да бъдат изпълнявани.
* Следва да се насърчават близостта и достъпността на административните служби.
* Обучението на държавните служители е необходимо, за да се гарантира, че те изпълняват задачите си както в общ интерес, така и в интерес на лицата, с които работят.
 |

**Принцип 8 - Лидерство, способности и капацитет**

*Трябва да се полагат целенасочени и постоянни усилия за укрепване на организационното ръководство в правителството и публичните институции, както и на способностите и капацитета на всички публични служители, така че основите на доброто демократично управление да могат да бъдат ефективно реализирани.*

41. Принципът ясно показва, че организационното ръководство в публичните институции е ключов фактор, допринасящ за осъществяването на добро демократично управление на всички нива. Такова ръководство следва да се стреми да развие и/или утвърди публична служба, която насърчава организационна култура, признаваща и насърчаваща действията в съответствие с ценности, ориентирани към резултатите и фокусирани върху гражданите; имаща способност да идентифицира желаните умения и компетенции, така че да подобри процесите и резултатите в полза на хората; и която е овластена и способна да отговори на бързо променящите се нужди на обществото. Ето защо, следва да се положат значителни усилия за насърчаване на уменията, поведението, знанията и способностите на публичните служители, както и за постоянно подобряване на цялостния организационен капацитет на публичната институция. Това се отнася както до необходимото организационно ръководство и квалифицирани човешки ресурси, така и до ефективното включване на заинтересованите страни в процесите на формулиране на политики и вземане на решения, и до разработването и прилагането на подходящи методи, процеси и добри практики за набиране на персонал и стратегическо управление.

|  |
| --- |
| *Принцип 8*Спазването на този принцип би означавало, че: Относно лидерството* Публичната служба функционира въз основа на ясна визия, вдъхновена от принципите на доброто демократично управление.
* В своя подход публичната служба е проактивна, иновативна, обучаваща се, приобщаваща, сигурна и представителна за многообразието на обществото, на което служи.
* Индивидуалното лидерство е вдъхновяващо, основано на сътрудничество и предоставяне на възможности; то се признава и насърчава; хората на ръководни позиции трябва да могат да демонстрират съответствие с принципите на доброто демократично управление в допълнение към високите стандарти за изпълнение и почтеност.

Относно способностите* Политиките за управление на човешките ресурси гарантират наличието на системи за управление на организационните способности, така че наличните компетенции да съответстват на целите на институциите и да се подкрепя и насърчава подходът, основан на заслугите, както и набирането/развиването на таланти.
* Оценките на нуждите от обучение се извършват редовно. Те имат за цел да идентифицират необходимите и съществуващите умения и да оценят цялостната способност на публичната организация и нейния капацитет да постигне стратегическите си цели.
* Съществуват стратегии и планове за обучение за поддържане и укрепване на личните и организационните способности и капацитет.

За капацитета* Публичните институции преразглеждат, заедно със съответните заинтересовани страни, условията за работа на публичните служители, за да гарантират, че наемането на персонал с високи качества се основава на заслуги и способности и че за тази цел се предоставят подходящи възможности за обучение, възнаграждение и перспективи за кариера.
* Публичните институции създават необходимите структури, процеси и капацитет за проучване, планиране, финансиране, изпълнение и оценка на програми за изграждане на капацитет.
* Въведени са мерки и процедури за оценка и управление на изпълнението, за да се оценява, възнаграждава или подобрява и укрепва дейността на хората, както и тяхното професионално и личностно развитие.
 |

**Принцип 9 - Отзивчивост**

*Правителството, публичните институции и публичните служители трябва да откликват на законните очаквания и нужди на тези, на които служат.*

42. Принципът гласи, че ефективното и добре функциониращо демократично управление зависи и от капацитета на публичната организация да отговаря на легитимните очаквания и нужди на хората. Това означава, че тези очаквания и нужди се идентифицират своевременно и се удовлетворяват последователно чрез структуриран, последователен, справедлив и прозрачен подход както на политическо, така и на административно ниво. Вследствие на това тези очаквания и нужди стават основен фокус при разработването, комуникацията, мониторинга и предоставянето на публични услуги.

|  |
| --- |
| *Принцип 9*Спазването на този принцип би означавало, че: * Легитимните очаквания и нужди на хората се определят в рамките на структурирани, последователни и прозрачни подходи както на политическо, така и на административно ниво.
* Легитимните очаквания и нужди на хората, след като бъдат идентифицирани, се отразяват при разработването, комуникацията и предоставянето на публични услуги.
* Съществуват ясни процедури за наблюдение на предоставянето на публични услуги, включително механизми за подаване на жалби от гражданите и включване на омбудс институциите.
* Резултатите от мониторинга и жалбите се разглеждат своевременно и се интегрират във всички етапи на политиката и процеса на вземане на решения.
 |

Основен принцип 4 - ПРЕДОСТАВЯНЕ НА ПУБЛИЧНИ УСЛУГИ С ВИСОКО КАЧЕСТВО И ОСИГУРЯВАНЕ НА ИКОНОМИЧЕСКО, СОЦИАЛНО И ЕКОЛОГИЧНО БЛАГОСЪСТОЯНИЕ

43. Четвъртият основен принцип определя, като крайъгълен камък на доброто демократично управление, провеждането на политики и предоставянето на публични услуги, които насърчават благосъстоянието и просперитета на всички, включително и на бъдещите поколения. В рамките на този основен принцип са групирани следните принципи на доброто демократично управление:

10 - Стабилно финансово и икономическо управление

11 - Устойчивост и дългосрочна ориентация

12 - Отвореност към промени и иновации

**Принцип 10 - Стабилно финансово и икономическо управление**

*Трябва да има налице стабилно финансово и икономическо управление в рамките на цялото правителство и публичните институции, както и от страна на всички публични служители, за да се гарантира оптималното използване на публичните ресурси и прилагането на политики, които насърчават благосъстоянието и просперитета на всички.*

44. Принципът подчертава необходимостта от последователни и строги икономически и финансови политики, включително справедливо разпределение на финансовите ресурси на всички нива на управление, за да се подкрепи икономическото и социалното благосъстояние на всички. Той предполага публичните институции да приемат стратегии и методи за използване на наличните ресурси, така че да се гарантира тяхното своевременно и пропорционално използване, както в количествено, така и в качествено отношение и тяхната достъпност. Ресурсите се използват за постигане на възможно най-добрите резултати, като се отчитат поставените цели. Принципът също така утвърждава необходимостта от осигуряване на устойчиво икономическо и финансово бъдеще на услугите, предоставяни от публичната организация.

|  |
| --- |
| *Принцип 10*Спазването на този принцип би означавало, че: * Обща стратегия определя цялостното икономическо и финансово състояние на публичната организация, която е ясно свързана с други планове и стратегии.
* Икономическите и финансовите политики ясно включват цели и мерки, които подкрепят дългосрочния икономически растеж, без да оказват отрицателно въздействие върху благосъстоянието на обществото и околната среда, включително равнопоставеността между поколенията.
* Вътрешните и външните одити са важни за наблюдението и осигуряването на увереност относно стабилността и съгласуваността на финансовото управление.
* Рисковете се оценяват и управляват правилно.
* Търсят се механизми за сътрудничество и партньорство, за да се установят икономии от мащаба, справедливо разпределение на тежестите и ползите и намаляване на рисковете.
 |

***Принцип 11 - Устойчивост и дългосрочна ориентация***

*Следва да се положат усилия за постигане на максимална устойчивост на решенията и действията, предприети от правителството, публичните институции и публичните служители, както и да се отчита потенциалното им въздействие върху бъдещите поколения и способността на тези поколения да посрещат собствените си нужди.*

45. Принципът установява като стандарт на доброто демократично управление необходимостта да се вземе предвид и да се действа по отношение на потенциалното въздействие върху бъдещите поколения на решенията и действията на правителството, публичните институции и публичните служители. Той подчертава необходимостта от отчитане на екологичното, социалното, хуманитарното, както и икономическото въздействие на техните политики и процеси на вземане на решения, също както и необходимостта от съсредоточаване върху дългосрочните устойчиви цели и въздействия от техните действия, включително сегашната и бъдещата равнопоставеност между поколенията, а не върху краткосрочните ценности,. Публичните институции следва да си сътрудничат на всички нива на управление, както и със съответните заинтересовани страни, за възприемане на устойчив и дългосрочен подход, при който се разработват и наблюдава изпълнението на всички стратегии, политики и планове спрямо тяхното въздействие върху дългосрочните параметри, включително отчитане на финансовите, екологичните и обществените въздействия.

46. Следва да се припомни, че Програмата до 2030 г. за устойчиво развитие, приета под егидата на ООН през 2015 г., предоставя общ план за мир и просперитет за хората и планетата в близкото бъдеще. Седемнадесетте цели за устойчиво развитие (ЦУР), които Програмата насърчава, са спешен призив за действие от страна на всички държави - развити и развиващи се в рамките на глобално партньорство. В тях се признава, че прекратяването на бедността и другите лишения трябва да върви ръка за ръка със стратегии, които подобряват здравеопазването и образованието, намаляват неравенството и стимулират икономическия растеж - всичко това заедно, като същевременно се справят с изменението на климата и работят за опазване на околната среда и природните ресурси.

|  |
| --- |
| *Принцип 11*Спазването на този принцип би означавало, че: * Настоящите политики и процеси на вземане на решения съдържат ясна препратка към гъвкавостта, устойчивостта и равнопоставеността между поколенията - включително финансовите, екологичните и обществените въздействия.
* Настоящите политики и процеси на вземане на решения отчитат въздействието върху администрацията, общността и околната среда текущо и в бъдеще.
* Настоящата политика и процесите на вземане на решения се фокусират върху мониторинга, изпълнението и представянето на постигнатия напредък.
* Политиките и процесите на вземане на решения признават и се стремят да запазят историческите, културните и обществените аспекти на контекста, към който са насочени.
* Политиките и процесите на вземане на решения отчитат бъдещите нужди на хората и общностите и вземат предвид стратегическото планиране за отстраняване на пропуските.
* Въведени са процеси на стратегическо планиране, които включват ключови заинтересовани страни и се разработват за периоди, надхвърлящи изборните цикли.
 |

**Принцип 12 - Отвореност за промени и иновации**

*Правителството, публичните институции и публичните служители трябва да са готови да приемат проактивно промените и иновациите, когато това би подобрило устойчивостта и качеството на публичните услуги, като отчитат развиващите се очаквания и реалности и се ангажират на широка основа заедно с други [партньори], за да могат да се възползват от добрите практики и да развиват знанията си.*

47. Принципът предвижда, че правителството, публичните институции и публичните служители трябва да бъдат готови и способни да се адаптират към контекстуалните промени, като например развиващите се легитимни очаквания и нужди на хората, новите предизвикателства и тенденции, новите методи на работа за управление на публичните институции или предоставянето на публични услуги, включително във връзка с информационните технологии (например за управление на данни, подпомагане на вземането на решения, анализ на тенденциите и прогнозиране и т.н.), когато са налице подходящи предпазни мерки.

|  |
| --- |
| *Принцип 12*Спазването на този принцип би означавало, че: * В публичните институции се създава климат, благоприятен за адаптиране към промените в контекста и външната среда, към нуждите и предпочитанията на хората, както и към културните промени, основан на гъвкавост, самооценка и непрекъснато учене, с цел постигане на по-добри резултати.
* Публичните институции са готови да участват в обмена на знания с други публични и частни участници, както и с гражданското общество на всички нива на управление, включително на международно ниво.
* Публичните институции са способни да идентифицират, адаптират и прилагат успешни практики, така че да въвеждат иновации по отношение на знанията, институционалните условия и управлението, когато е необходимо.
* Съществува готовност за ръководене на нови програми, инструменти и методологии, както и за наблюдение и оценка на техните резултати и последици, включително безопасно, приобщаващо и ефективно прилагане на цифрови технологии.
 |

**ПРИЛОЖЕНИЕ**

**Избрани правни инструменти и други справочни материали**

Забележка: доколкото е възможно, справочните текстове са споменати само веднъж, за да се избегне излишно повторение, въпреки че някои от тях могат да бъдат от значение за различни принципи.

**Общи източници на Съвета на Европа**

* Четвърта среща на върха на държавните и правителствените ръководители (2023 г.): Декларация от Рейкявик и приложените към нея Принципи за демокрация от Рейкявик
* Специален доклад за бъдещето на Съвета на Европа, изготвен от Групата за размисъл на високо ниво, създадена по време на ирландското председателство на Комитета на министрите (2022 г.)
* [Годишни доклади](https://www.coe.int/en/web/secretary-general/reports) на генералния секретар на Съвета на Европа: „Състояние на демокрацията, правата на човека и върховенството на закона: „Покана за повторно ангажиране с ценностите и стандартите на Съвета на Европа“ (2023 г.); „Движение напред“ (2022 г.); „Състояние на демокрацията, правата на човека и върховенството на закона: Демократично обновление за Европа“ (2021 г.); „Многостранност“ (2020 г.)
* [12 принципа на добро демократично управление](https://www.coe.int/en/web/good-governance/12-principles) (2008 г.) и Европейски етикет за върхови постижения в управлението - [Бенчмарк за добро управление (2018 г.)](https://rm.coe.int/eloge-benchmark-en-17-09/16808d71d4)
* Доклади на Комитета по спазване на задълженията и ангажиментите от страна на държавите-членки на Съвета на Европа (Комитет за наблюдение) на Парламентарната асамблея
* [Стратегия на Съвета на Европа за равенство между половете 2018-2023 г.](http://rm.coe.int/ge-strategy-2018-2023/1680791246)
* [Резолюция на Асамблеята 2437(2022)](https://pace.coe.int/en/files/30029#trace-6) и [Препоръка 2232](https://pace.coe.int/en/files/30030#trace-5) (2022) „Опазване и насърчаване на истинската демокрация в Европа“
* [Доклад на Конгреса CG(2021)40-10](https://search.coe.int/cm/Pages/result_details.aspx?Reference=CG(2021)40-10), [Препоръка 455](https://rm.coe.int/recommendation-455-2021-en-recur-issues-2017-2020-co-rapporteurs-stewa/1680a2df89) (2021) и [Резолюция 467](https://rm.coe.int/resolution-467-2021-en-recuring-issues-2017-2020-co-rapporteurs-stewar/1680a2df74) (2021) „Повтарящи се въпроси въз основа на оценките, получени в резултат на мониторинга на Конгреса на Европейската харта за местно самоуправление и мисиите за наблюдение на изборите (референтен период 2017-2020 г.)“
* [Резолюция на Асамблеята 2242](http://assembly.coe.int/nw/xml/XRef/Xref-DocDetails-EN.asp?fileid=25181&lang=EN&search=KjoqfGNhdGVnb3J5X3N0cl9lbjoiQWRvcHRlZCB0ZXh0InxzdWJqZWN0X3N0cl9lbjoicmVnaW9uYWwgYW5kIGxvY2FsIGF1dGhvcml0aWVzIg==) (2018) „Ролята на националните парламенти в успешните процеси на децентрализация“
* [Резолюция 2003](http://assembly.coe.int/nw/xml/XRef/Xref-DocDetails-EN.asp?fileid=21054&lang=EN&search=ZmVkZXJhbHxjYXRlZ29yeV9zdHJfZW46IkFkb3B0ZWQgdGV4dCI=) (2014) на Асамблеята „Към по-добра европейска демокрация: да посрещнем предизвикателствата на федерална Европа“
* [Резолюция на Асамблеята 1888](https://pace.coe.int/en/files/18943) (2012) „Кризата на демокрацията и ролята на държавата в днешна Европа“
* [Доклад на Венецианската комисия CDL-AD(2011)009-e](https://www.venice.coe.int/webforms/documents/?pdf=CDL-AD(2011)009-e) „Преглед на понятията за добро управление и добра администрация“.
* Препоръка [CM/Rec(2007)7](https://search.coe.int/cm/Pages/result_details.aspx?Reference=CM/Rec(2007)7) на Комитета на министрите към държавите-членки относно добрата администрация
* Резолюция 800 (1983) на Асамблеята „Принципи на демокрацията“.

Други общи източници

* Програмата на ООН за устойчиво развитие до 2030 г. (2015 г.) и 17-те цели за устойчиво развитие (ЦУР)
* Отделът за разузнаване на Economist: периодичен индекс на демокрацията и доклади (напр. “[Предизвикателството на Китай](https://www.eiu.com/n/campaigns/democracy-index-2021/)“ (2021)
* Freedom House: Нации в преход („Антидемократичният завой“ - 2021 г.); оценки за демократично управление и граждански свободи
* Международна ИДПИ: [Глобални индекси за състоянието на демокрацията](https://www.idea.int/data-tools/tools/global-state-democracy-indices)
* ОИСР-СИГМА „Принципи на публичната администрация“ (2014 г.)
* Световна банка: Проект „Световни показатели за управление“
* Индекс на демократичното възприятие (Latana)

**Принцип 1: Демократично участие**

* Допълнителен протокол към Европейската харта за местно самоуправление относно правото на участие в делата на местната власт (CETS 207)
* Конвенция за участието на чужденци в обществения живот на местно ниво (ETS № 144)
* Първи протокол към Конвенцията за защита на правата на човека и основните свободи (ETS № 009)
* Препоръка [CM/Rec(2018)4](https://search.coe.int/cm/Pages/result_details.aspx?Reference=CM/Rec(2018)4) на Комитета на министрите до държавите членки относно участието на гражданите в местния обществен живот
* Препоръка [CM/Rec(2007)14](https://search.coe.int/cm/Pages/result_details.aspx?Reference=CM/Rec(2007)14) на Комитета на министрите до държавите-членки относно правния статут на неправителствените организации в Европа
* Препоръка [Rec(2004)13](https://search.coe.int/cm/Pages/result_details.aspx?Reference=Rec(2004)13) на Комитета на министрите към държавите-членки относно участието на младите хора в местния и регионалния живот (въз основа на преразгледаната от Конгреса Европейска харта за участието на младите хора в местния и регионалния живот)
* Препоръка [Rec(2003)4](https://search.coe.int/cm/Pages/result_details.aspx?Reference=Rec(2003)4) относно общите правила за борба с корупцията при финансирането на политически партии и изборни кампании
* Препоръка [Rec(2003)3](https://search.coe.int/cm/Pages/result_details.aspx?Reference=Rec(2003)3) на Комитета на министрите към държавите-членки относно балансираното участие на жените и мъжете в процеса на вземане на политически и обществени решения

\*\*\*

* Резолюция 482 на Асамблеята и Препоръка 476 (2022) относно „Положението на независимите кандидати и опозицията в местните и регионалните избори“
* [Резолюция 2390](https://pace.coe.int/en/files/29373) на Асамблеята и [Препоръка 2208](https://pace.coe.int/en/files/29374#trace-3) (2021) „Прозрачност и регулиране на даренията за политически партии и изборни кампании от чуждестранни донори“
* [Резолюция 2362](https://pace.coe.int/en/files/29020/html) на Асамблеята и [Препоръка 2194](https://pace.coe.int/en/files/29021/html) (2021) „Ограничения върху дейността на НПО в държавите членки на Съвета на Европа“
* Съвместни насоки за регулиране на политическите партии (2020 г.), изготвени от Венецианската комисия и ОССЕ/БДИЧП
* [Резолюция 2222](https://pace.coe.int/en/files/24812/html) (2018) на Асамблеята „Насърчаване на многообразието и равенството в политиката“
* [Резолюция 2226](https://pace.coe.int/en/files/24943/html) на Асамблеята и [Препоръка 2134](https://pace.coe.int/en/files/24944/html) (2018) „Нови ограничения за дейността на НПО в държавите членки на Съвета на Европа“.
* Комитет на министрите: Насоки за гражданско участие в процеса на вземане на политически решения (2017 г.)
* [Резолюция на Асамблеята 2111](https://pace.coe.int/en/files/22745/html) (2016) „Оценка на въздействието на мерките за подобряване на политическото представителство на жените“
* Световен форум за демокрация, издание 2014 г: „От участие към влияние: може ли младежта да съживи демокрацията?“ (3-5 ноември 2014 г.): окончателен доклад
* [Резолюция 1970](https://pace.coe.int/en/files/20447/html) на Асамблеята и [Препоръка 2033](https://pace.coe.int/en/files/20465#trace-6) (2014) „Интернет и политика: влиянието на новите информационни и комуникационни технологии върху демокрацията“
* [Резолюция на Асамблеята 2024](https://pace.coe.int/en/files/21322#trace-3) и [Препоръка 2058](https://pace.coe.int/en/files/21323#trace-4) (2014) „Социалното изключване: опасност за европейските демокрации“
* Кодекс на добрите практики в областта на изборите на Европейската комисия за демокрация чрез право (Венецианската комисия) (2002 г.)
* Международна фондация за избирателни системи (IFES): изборни материали, изследвания и анализи
* Конгресна платформа „be-Open“ (за улесняване на достъпа на местните власти и гражданите до съответната европейска документация).
* BePart - онлайн платформа за насърчаване на гражданското участие
* [CLEAR](https://rm.coe.int/c-l-e-a-r-a-citizen-participation-tool/168074701b) - модел за гражданско участие в местното самоуправление.

**Принцип 2: Права на човека**

* Конвенция за превенция и борба с насилието над жени и домашното насилие (CETS 210)
* Конвенция за закрила на децата срещу сексуална експлоатация и сексуално насилие (CETS 201)
* Конвенция за борба с трафика на хора (CETS 197)
* Рамкова конвенция за защита на националните малцинства (ETS 157)
* Европейска харта за регионалните или малцинствените езици (ETS 148)
* Европейска конвенция за предотвратяване на изтезанията и нечовешкото или унизително отнасяне или наказание (ETS 126)
* Конвенцията за защита на правата на човека и основните свободи (ETS 5), нейните осемнадесет допълнителни протокола и съдебната практика на Европейския съд по правата на човека, както е представена в документацията, изготвена от Съда
* Европейска социална харта (ETS 35), Протокол за изменение на Европейската социална харта (ETS 142), Допълнителен протокол към Европейската социална харта, предвиждащ система за колективни жалби (ETS 158) и преразгледаната Европейска социална харта (ETS 163)
* Европейски кодекс за социална сигурност (ETS 48) и преработен Европейски кодекс за социална сигурност (ETS 139) и Протокол към Европейската конвенция за социална сигурност (154)
* Препоръка [CM/Rec(2019)1](https://search.coe.int/cm/Pages/result_details.aspx?Reference=CM/Rec(2019)1) на Комитета на министрите към държавите членки относно предотвратяването и борбата със сексизма.

\*\*\*

* Стратегия за равенство между половете 2018-2023 г. на Съвета на Европа и правните инструменти и други текстове, приети в рамките на стратегията
* [Комисар по правата на човека](https://www.coe.int/en/web/commissioner): доклади от посещения, тематични документи, становища и препоръки
* Европейски комитет за предотвратяване на изтезанията и нечовешкото или унизително отнасяне или наказание (КПИ): доклади за страните, стандарти и инструменти и други публикации
* Европейска комисия срещу расизма и нетолерантността (ЕКРН): доклади за страните.
* Платформа „Безопасност на журналистите“ на Съвета на Европа: годишни доклади

**Принцип 3: Върховенство на закона**

* Конвенцията за защита на правата на човека и основните свободи (ETS 5) и практиката на Съда, по-специално по член 5 (право на свобода и сигурност), член 6 (право на справедлив съдебен процес), член 7 (няма наказание без закон) и член 13 (право на ефективни правни средства за защита)
* Венецианска комисия: Контролен лист за върховенството на закона и Резолюция 2187 (2017) на Асамблеята, с която той се одобрява
* Европейска комисия за ефективност на правосъдието (CEPEJ): двугодишни доклади за оценка на европейските съдебни системи
* Консултативен съвет на европейските съдии (CCJE): Магна харта на съдиите (2010 г.), Становище № 18 (2015 г.) относно позицията на съдебната власт и връзката ѝ с другите държавни власти в съвременната демокрация, както и други становища; доклади за независимостта и безпристрастността на съдебната власт в държавите - членки на Съвета на Европа (2016 г., 2017 г. и 2019 г.)
* Консултативен съвет на европейските прокурори (CCPE): Становище № 13 (2018 г.): Независимост, отчетност и етика на прокурорите; Становище № 9 (2014 г.) относно „Европейските норми и принципи по отношение на прокурорите“; Становище № 4 (2009 г.) относно отношенията между съдиите и прокурорите в едно демократично общество“; доклади за независимостта и безпристрастността на прокуратурите в държавите - членки на Съвета на Европа (2016, 2017 и 2019 г.)
* Европейски съюз: Рамка за върховенството на закона и приети в този контекст доклади за отделните държави; Информационно табло на ЕС в областта на правосъдието.

**Принцип 4: Публична етика**

* [Наказателноправната конвенция на Съвета на Европа за корупцията](http://conventions.coe.int/Treaty/Commun/QueVoulezVous.asp?NT=173&CM=1&DF=&CL=ENG) (ETS 173) и [Допълнителния протокол](http://conventions.coe.int/treaty/Commun/QueVoulezVous.asp?NT=191&CM=1&CL=ENG) към нея (ETS № 191), както и [Гражданскоправната конвенция за корупцията](http://conventions.coe.int/Treaty/Commun/QueVoulezVous.asp?NT=174&CM=1&DF=&CL=ENG) (ETS 174)
* [Конвенция на Съвета на Европа относно търговията с вътрешна информация](https://www.coe.int/en/web/conventions/full-list?module=treaty-detail&treatynum=130) (ETS 130)
* Препоръка [CM/Rec(2017)2](https://search.coe.int/cm/Pages/result_details.aspx?Reference=CM/Rec(2017)2) на Комитета на министрите до държавите-членки относно правното регулиране на лобистките дейности в контекста на вземането на решения в публичния сектор
* Препоръка [CM/Rec(2014)7](https://search.coe.int/cm/Pages/result_details.aspx?Reference=CM/Rec(2014)7) на Комитета на министрите до държавите-членки относно защитата на лицата, подаващи сигнали за нарушения, и обяснителен меморандум към нея
* Препоръка [Rec(2000)10](https://search.coe.int/cm/Pages/result_details.aspx?Reference=Rec(2000)10) на Комитета на министрите до държавите-членки относно кодексите за поведение на държавните служители, включително Примерен кодекс за поведение на държавните служители (в приложението), и [обяснителен меморандум](https://wcd.coe.int/ViewDoc.jsp?id=354025&Site=CM&BackColorInternet=C3C3C3&BackColorIntranet=EDB021&BackColorLogged=F5D383) към него
* Резолюция [Res(97)24](https://search.coe.int/cm/Pages/result_details.aspx?Reference=Res(97)24) относно двадесетте ръководни принципа за борба с корупцията

\*\*\*

* Група държави срещу корупцията (GRECO): Доклади за оценка и спазване на изискванията по държави и общи (годишни) доклади за дейността: Кръг 3 относно прозрачността на политическото финансиране и обвиненията в корупция; Кръг 4 относно предотвратяването на корупцията по отношение на съдиите и прокурорите, както и по отношение на парламентаристите; Кръг 5 относно предотвратяването на корупцията по отношение на висшите изпълнителни (правителствени) функции и по отношение на правоприлагането
* Насоки на Комитета на министрите относно публичната етика (2020 г.) и Ръководство на CDDG относно публичната етика (2019 г.)
* Резолюция 2274 и Препоръка 2152 (2019) на Асамблеята „Насърчаване на парламенти без сексизъм и сексуален тормоз“
* Конгрес: Европейски кодекс за поведение на всички лица, участващи в местното и регионалното управление (2018 г.)
* Резолюция 2170 на Асамблеята и Препоръка 2105 (2017) „Насърчаване на почтеността в управлението за справяне с политическата корупция“
* Резолюция 1943 на Асамблеята и Препоръка 2019 (2013) „Корупцията като заплаха за върховенството на закона“
* Резолюция 105 (2000) на Конгреса и Препоръка 86 (2000) „относно финансовата прозрачност на политическите партии и тяхното демократично функциониране на регионално ниво“

* Резолюция 79 (1999) на Конгреса и Препоръка 60 (1999) „относно политическата почтеност на местните и регионалните избрани представители“
* „Инструментариум за сравнителен анализ на публичната етика“ на Съвета на Европа за централните власти (2020 г.) и местните власти (2017 г.), изготвен от Центъра за експертиза на доброто управление.

**Принцип 5: Отчетност**

* Препоръка [CM/Rec(2022)2](https://search.coe.int/cm/Pages/result_details.aspx?Reference=CM/Rec(2022)2) на Комитета на министрите към държавите членки относно демократичната отчетност на избраните представители и избраните органи на местно и регионално ниво
* Препоръка [CM/Rec(2019)3](https://search.coe.int/cm/Pages/result_details.aspx?Reference=CM/Rec(2019)3) на Комитета на министрите до държавите членки относно надзора върху дейността на местните власти

\*\*\*

* Резолюция 2169 (2017) „Признаване и прилагане на принципа на отчетност в Парламентарната асамблея“
* Резолюция 2182 (2017) „Последващи действия по Резолюция 1903 (2012): насърчаване и укрепване на прозрачността, отчетността и почтеността на членовете на Парламентарната асамблея“
* Резолюция 1871 (2012) на Асамблеята „Самооценка на националните парламенти в Европа: процедурни насоки за подобряване на качеството на парламентарната работа“.

**Принцип 6: Откритост и прозрачност**

* Конвенция на Съвета на Европа за достъп до официални документи (CETS № 205)

\*\*\*

* Конгрес на местните и регионалните власти: „Прозрачност и открито управление: Доклад CG35(2018)14; Препоръка 424 (2018); Резолюция 435 (2018)“; „Осигуряване на прозрачност при възлагането на обществени поръчки на местно и регионално ниво“: Доклад CG33(2017)13; Препоръка 405 (2017); Резолюция 421 (2017); „Отворени данни за по-добри публични услуги“: Доклад CG32(2017)15; Препоръка 398 (2017 г.); Резолюция 417 (2017 г.)
* ОИСР: Препоръка на Съвета относно информацията за околната среда (2022 г.) и относно докладването за открито управление (2017 г.)
* Резолюция 2125 на Асамблеята и Препоръка 2094 (2016) „Прозрачност и откритост в европейските институции“
* ОИСР: Препоръка на Съвета за по-добър достъп и по-ефективно използване на информацията в публичния сектор (2008 г.).

**Принцип 7 - Ефикасна, ефективна и стабилна администрация**

* Препоръка [CM/Rec(2007)4](https://search.coe.int/cm/Pages/result_details.aspx?Reference=CM/Rec(2007)4) на Комитета на министрите към държавите-членки относно местните и регионалните публични услуги

\*\*\*

* „Наръчник за управление на изпълнението, управление на риска и вътрешен одит“ (2021 г.) и „Наръчник за стратегическо общинско планиране“ (2022 г.), Съвет на Европа/Център за експертиза на доброто управление
* Поредица от прегледи на публичното управление на ОИСР
* Периодични индекси и методология за функционирането на публичните институции, включително за ефективността на правителството, например Световната банка 360 government data, TheGlobalEconomy.com
* Конгрес на местните и регионалните власти: „Добро управление в метрополните области“: Доклад CG31(2016)17; Препоръка 392 (2016 г.); Резолюция 407 (2016 г.)
* Работен документ „Детерминанти на ефективността на правителството“ (2016 г.), Международен валутен фонд (МВФ)
* Трябва да се споменат няколко препоръки на Съвета на ОИСР, по-специално сред тези, публикувани през 2015 г., например Препоръката за добри статистически практики, Препоръката за бюджетно управление, Препоръката за обществените поръчки, Препоръката за насоки за корпоративно управление на държавните предприятия
* Конгрес на местните и регионалните власти: „Управление на макрорегионите в Европа“; Препоръка 331 (2012 г.); Резолюция 349 (2012 г.).

**Принцип 8 - Лидерство, способности и капацитет**

* Препоръка [CM/Rec(2007)12](https://search.coe.int/cm/Pages/result_details.aspx?Reference=CM/Rec(2007)12) на Комитета на министрите към държавите-членки относно изграждането на капацитет на местно и регионално ниво
* Препоръка [Rec(2005)1](https://search.coe.int/cm/Pages/result_details.aspx?Reference=Rec(2005)1) относно финансовите ресурси на местните и регионалните власти

\*\*\*

* Препоръка на Съвета на ОИСР относно лидерството и капацитета на публичните служби (2019 г.)
* Европейски комитет на регионите: „Изграждане на капацитет на местната и регионалната публична администрация в страните от Източното партньорство“ (2019 г.)
* Публикация на ОИСР „Умения за високоефективна държавна служба“ (2017 г.).
* Конгрес на местните и регионалните власти: „Равенство и многообразие при наемането на работа и предоставянето на услуги от местните власти“; Препоръка 262 (2009 г.)
* Европейски комитет за местна и регионална демокрация (CDLR): „Проучване на компетенциите на местните власти в Европа“ (2007 г.).

**Принцип 9 - Отзивчивост**

(вж. също препратките, посочени във връзка с принципи 2, 3, 5 и 7)

* Препоръка [CM/Rec(2021)1](https://search.coe.int/cm/Pages/result_details.aspx?Reference=CM/Rec(2021)1) на Комитета на министрите към държавите членки относно развитието и укрепването на ефективни, плуралистични и независими национални институции за правата на човека
* Препоръка [CM/Rec(2010)3](https://search.coe.int/cm/Pages/result_details.aspx?Reference=CM/Rec(2010)3) на Комитета на министрите до държавите членки относно ефективните средства за защита при прекомерна продължителност на производството
* Препоръка [Rec(2004)6](https://search.coe.int/cm/Pages/result_details.aspx?Reference=Rec(2004)6) на Комитета на министрите към държавите-членки относно подобряването на вътрешноправните средства за защита.

**Принцип 10 - Стабилно финансово и икономическо управление**

* Препоръка [CM/Rec(2011)11](https://search.coe.int/cm/Pages/result_details.aspx?Reference=CM/Rec(2011)11) на Комитета на министрите до държавите членки относно финансирането от страна на органите от по-високо ниво на нови правомощия на местните власти
* Препоръка [Rec(2004)1](https://search.coe.int/cm/Pages/result_details.aspx?Reference=Rec(2004)1) на Комитета на министрите към държавите-членки относно финансовото и бюджетното управление на местно и регионално ниво
* Препоръка [Rec(2000)14](https://search.coe.int/cm/Pages/result_details.aspx?Reference=Rec(2000)14) на Комитета на министрите към държавите-членки относно местното данъчно облагане, финансовото изравняване и субсидиите за местните власти
* Препоръка [Rec(2001)2](https://search.coe.int/cm/Pages/result_details.aspx?Reference=Rec(2001)2) на Комитета на министрите към държавите-членки относно проектирането и препроектирането на съдебни системи и правни информационни системи по икономически ефективен начин

\*\*\*

* Конгрес на местните и регионалните власти: „Справедливо разпределение на данъците в трансграничните райони: Потенциални конфликти и възможности за компромис“ - Препоръка 438 (2019 г.); „Справяне с бремето на дълга: местни власти във финансови затруднения“ - Препоръка 427 (2018 г.); „Осигуряване на прозрачност на обществените поръчки на местно и регионално ниво“ - Доклад CG33(2017)13, Препоръка 405 (2017 г.), Резолюция 421 (2017 г.); „Съставяне на бюджети, основани на равенството между половете“ - Доклад CG31(2016)10; Резолюция 405 (2016 г.); „Адекватни финансови ресурси за местните власти“ - Препоръка 362; Резолюция 372 (2014 г.); „Местните и регионалните власти в отговор на икономическата криза; Резолюция 357 (2013 г.)“
* Център за експертиза: „Сравнителен анализ на местните финанси - въведение и методология“ (2020 г.) и „Инструментариум за сравнителен анализ на местните финанси“ (2013 г.)
* „Местното самоуправление в критични времена: политики за криза, възстановяване и устойчиво бъдеще“ (сборник с текстове на Съвета на Европа, 2011 г.)
* Конгрес на местните и регионалните власти: „Регионални политики в областта на публичните финанси“ - Резолюция 265 (2008 г.); „Екологично счетоводство за отговорни местни действия“; Препоръка 220 (2007 г.); Резолюция 240 (2007 г.).

**Принцип 11 - Устойчивост и дългосрочна ориентация**

* Конвенцията за ландшафта на Съвета на Европа (ETS № 176) и различните препоръки на Комитета на министрите към държавите членки в подкрепа на нейното прилагане, например Препоръка [CM/Rec(2008)3](https://search.coe.int/cm/Pages/result_details.aspx?Reference=CM/Rec(2008)3) на Комитета на министрите към държавите членки относно насоките за прилагане на Европейската конвенция за ландшафта; Препоръка [CM/Rec(2013)4](https://search.coe.int/cm/Pages/result_details.aspx?Reference=CM/Rec(2013)4) относно информационната система на Конвенцията за ландшафта на Съвета на Европа и нейния речник; Препоръка [CM/Rec(2017)7](https://search.coe.int/cm/Pages/result_details.aspx?Reference=CM/Rec(2017)7) на Комитета на министрите към държавите членки относно приноса на Европейската конвенция за ландшафта за упражняването на правата на човека и демокрацията с оглед на устойчивото развитие
* Конвенция за опазване на околната среда чрез наказателното право (ETS № 172)
* Препоръка [Rec(2002)1](https://search.coe.int/cm/Pages/result_details.aspx?Reference=Rec(2002)1) на Комитета на министрите до държавите-членки относно ръководните принципи за устойчиво пространствено развитие на Европейския континент

\*\*\*

* Словен форум за демокрация, издание 2021: „Може ли демокрацията да спаси околната среда?“ (8-10 ноември 2021 г.): заключения и препоръки
* Декларация на ОИСР относно политиките за изграждане на по-добро бъдеще за регионите, градовете и селските райони (2019 г.)
* Програмата на ООН до 2030 г. за устойчиво развитие (2015 г.) и 17-те цели за устойчиво развитие (ЦУР)
* Публикации на ООН във връзка със 17-те ЦУР, например „Добри практики в областта на ЦУР - сборник с успешни примери и извлечени поуки от изпълнението на ЦУР“ (първо издание, 2020 г.)
* Конгрес на местните и регионалните власти: „Осигуряване на спазването на Европейската харта за местно самоуправление при сериозни кризисни ситуации“- [Доклад CG(2021)40-07](https://search.coe.int/cm/Pages/result_details.aspx?Reference=CG(2021)40-07); Препоръка 453; Резолюция 453; „Да направим градовете устойчиви“; Резолюция 339 (2012); „Енергийно снабдяване и енергийна ефективност на местно и регионално ниво“: насърчаване на енергийния преход; Резолюция 335 (2011); „Глобалното предизвикателство на изменението на климата: отговори на местно ниво“; Препоръка 271; (2009) Резолюция 288 (2009); „След Копенхаген градовете и регионите поемат предизвикателството“; Препоръка 281 (2010); Резолюция 298 (2010); „Вътрешнорегионален транспорт: предизвикателство за устойчивото развитие и териториалното сближаване“; Препоръка 287 (2010 г.); Резолюция 302 (2010 г.); „Крайбрежните градове се справят със заплахите от морето“; Препоръка 298 (2010 г.); Резолюция 317 (2010 г.); „Доброто управление: ключов фактор за устойчивото икономическо развитие на регионите“; Препоръка 265 (2009 г.); Резолюция 283 (2009 г.); „Местните и регионалните власти се ангажират с устойчивото потребление“; Препоръка 230 (2008 г.); Резолюция 247 (2008 г.).

**Принцип 12 - Отвореност към промени и иновации**

* Препоръка [Rec(2004)15](https://search.coe.int/cm/Pages/result_details.aspx?Reference=Rec(2004)15) на Комитета на министрите към държавите-членки относно електронното управление („е-управление“)

\*\*\*

* Насоки на Комитета на министрите относно използването на информационни и комуникационни технологии (ИКТ) в изборните процеси в държавите - членки на Съвета на Европа (2022 г.)
* Резолюция 2341 на Асамблеята и Препоръка 2181 (2021) „Необходимост от демократично управление на изкуствения интелект“
* Конгрес на местните и регионалните власти: „Платформи за споделяне на дома: предизвикателства и възможности за общините“; Препоръка 463 (2021 г.); Резолюция 475 (2021 г.)
* Проучване „Въздействието на цифровата трансформация върху демокрацията и доброто управление“ (2020 г.), проведено от Европейския комитет по демокрация и управление
* Инструментариум „Работа от разстояние в публичната администрация“ (2020 г.), изготвен от Центъра за експертиза на доброто управление към Съвета на Европа.
* Световен форум за демокрация, издание 2019 г.: „Застрашена ли е демокрацията в информационната ера?“ (6-8 ноември 2019 г.): заключения
* Препоръка 2102 (2017) на Асамблеята „Технологична конвергенция, изкуствен интелект и права на човека“
* Конгрес на местните и регионалните власти: Доклад „Нови форми на местно управление“ (Доклад CPL/2015(29)4)
* Конгрес на местните и регионалните власти: „Електронна демокрация: възможности и рискове за местните власти“; Препоръка 274 (2009 г.); Резолюция 290 (2009 г.); „Цифровото разделение и електронното включване в регионите“; Препоръка 263 (2009 г.); Резолюция 282 (2009 г.); „Творчески градове - управление на културната дейност на градовете“; Препоръка 275 (2009 г.); Резолюция 291 (2009 г.); „Електронна демокрация и консултация по градски проекти“, Препоръка 249 (2008 г.); Резолюция 267 (2008 г.).
1. Вж. параграф 12. [↑](#footnote-ref-1)
2. Изготвянето на такава препоръка беше първата конкретна задача от мандата на ЕКДУ за периода 2022-2025 г: [да подготви] „Проект на препоръка относно принципите на добро демократично управление с общо приложение за всички нива на управление, като се основава на 12-те принципа на добро демократично управление на местно ниво“ (краен срок: 31.12.2023 г.). [↑](#footnote-ref-2)
3. <https://pace.coe.int/en/files/28773>. [↑](#footnote-ref-3)
4. <https://pace.coe.int/en/files/30029> [↑](#footnote-ref-4)
5. Всички документи от Срещата на върха са достъпни на адрес <https://www.coe.int/en/web/cm/reykjavik-summit> [↑](#footnote-ref-5)
6. Етикетът се присъжда след процес, основан на самооценка от страна на местния орган и събиране на данни от публични служители и граждани. След това резултатите от този процес се оценяват и потвърждават от национална платформа на заинтересованите страни, акредитирана за тази цел от Платформата за акредитация на Етикета на Съвета на Европа. До 2022 г. Етикетът е успешно приложен в над двадесет държави-членки и многобройните достойнства при неговото изпълнение бързо бяха признати от публичните служители и гражданите, участващи в програмата. Етикетът се доказа като ефективна програма за повишаване на осведомеността, разпространение, популяризиране и постепенно прилагане по лесен, икономически ефективен и потенциално печеливш начин на ценностите на Съвета на Европа и неговите принципи за добро демократично управление, събрани в един еталон. [↑](#footnote-ref-6)
7. Например, както е в Белгия. [↑](#footnote-ref-7)